“Каб душы продкаў ведалі — мы памятаем…” — ёмка, хораша акрэслілі ўжо ў самым пачатку, на адкрыцці фэсту, яго галоўную мэту. Лепей не скажаш! А вось паказаць — калі ласка! Ніхто не здзівіўся, калі свята пачалося балем, які “змяшаў” эпохі. Ну дзе яшчэ можна пабачыць, каб да легендарнага князя Гольшы, каралевы Соф’і ды галоўнага “будаўніка” замка магната Сапегі ў госці прыехаў “тузін” розных гістарычных асоб? Тут і князь Міндоўг, і кароль Жыгімонт, і князь Святаполк-Мірскі... Апошні стаў галоўным ньюсмейкерам балю: паведаміў навіну, што ў наступным годзе, нарэшце, завершыцца рэканструкцыя Мірскага замка. А пакуль там любуюцца на чарговую адноўленую залу… Чакаем грандыёзнага балю ўжо ў Міры?